5. pielikums
ATKLĀTA KONKURSA

“Airēšanas un mākslas vingrošanas sporta inventāra piegāde”

Identifikācijas Nr. JVP 2026/83/AK

LĪGUMA PROJEKTS 

(attiecināms uz visām daļām vienādi)
Piegādes līgums

<iepirkuma daļas nosaukums>

Jelgavā 

Līguma parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums
Jelgavas valstspilsētas pašvaldības iestāde „Sporta servisa centrs”, reģistrācijas Nr. 90001167128, adrese: Mātera ielā 44A 6, Jelgava, LV-3011, _______________________ personā, kurš darbojas saskaņā ar iestādes nolikumu, turpmāk saukts Pircējs no vienas puses, un

_________________, reģistrācijas Nr. ____________, juridiskā adrese ______________, _____________personā, kurš rīkojas pamatojoties uz  _____________, turpmāk - Pārdevējs, no otras puses, abi kopā un katrs atsevišķi turpmāk - Puses, atklāta konkursa “Sporta preču un inventāra piegāde” (identifikācijas Nr. JVP 2026/83/AK), iepirkuma ___.daļas “______________”, turpmāk - iepirkums, rezultātiem: 
1. Līguma priekšmets 
1.1. Pārdevējs saskaņā ar Pircēja pasūtījumu, iepirkuma nolikumu un Tehnisko specifikāciju __. iepirkuma daļā piegādā _________________ inventāru (turpmāk – Prece) Jelgavas valstspilsētas pašvaldības iestādei "Sporta servisa centrs" un tās pārraudzībā esošajai izglītības iestādei “Jelgavas Bērnu un jaunatnes sporta skola”, bet Pircējs pieņem īpašumā Preci, kas atbilst Pārdevēja iesniegtajam piedāvājumam iepirkumā.
1.2. Preci ___.daļā “______________”, Pārdevējs piegādā Pircējam ________  (__________________) dienu/mēnešu laikā no līguma noslēgšanas dienas.
1.3. Pircējam nav pienākums iegādāties visas Tehniskajā specifikācijā norādītās Preces un visā apjomā. Pircējs pasūta Preces, ņemot vērā konkrēto preču nepieciešamību un finansiālās iespējas.
2. Preču izsniegšanas un piegādes kārtība

2.1. Pircējs veic Pasūtījumu un Pārdevējs piegādā preci Pircējam ar savu transportu. Puses iepriekš saskaņo konkrētu Preces piegādes laiku un vietu. Preces nodošana-pieņemšana tiek noformēta ar Preču pavadzīmi rēķinu. Pircējs apstiprina preču pieņemšanu pavadzīmes parakstīšanas brīdi. 
2.2. Preces tiek izsniegtas Pircēja pilnvarotiem pārstāvjiem. Puses vienojas, ka saskaņā ar Līguma nosacījumiem par Pircēja pilnvaroto pārstāvji noteikta šāda persona _________________, tālrunis _______________, e-pasts: __________________________.
2.3. Pilnvarotā persona tiesīga saņemt Preci, parakstīt preču pavadzīmi rēķinu, pārbaudīt saņemamo Preču kvalitāti un atbilstību līguma noteikumiem, izvirzīt pretenzijas par līgumam neatbilstošu preci.
2.4. Atklātos trūkumus (iztrūkumus, preču bojājumus) Pircējs var pieteikt ne vēlāk kā 7 dienu laikā no preču saņemšanas dienas, izņemot par slēptajiem trūkumiem, kuri atklājas Preces lietošanas laikā. Par trūkumiem Pircējs rakstiski piesaka pretenziju Pārdevējam, norādot trūkumu pamatojumu. 
2.5. Īpašuma tiesības uz preci Pārdevējam saglabājas līdz pilnai Preces pirkuma maksas samaksai, bet nejaušas preču bojāejas gadījumā risks pāriet no Pārdevēja pie Pircēja no preču nodošanas brīža Pircējam.
3. Pušu tiesības un pienākumi

3.1. Pārdevējam ir pienākums noteiktajā termiņā piegādāt atbilstošas kvalitātes Preci, kas pilnībā atbilst Pasūtītāja izvirzītajām prasībām iepirkumā un pasūtījumam.
3.2. Pārdevējs garantē, ka tam ir tiesības izplatīt Pircējam pārdodamo preci un Preces kvalitāte atbilst  noteiktajiem standartiem un kalpošanas laikam: par piegādātās preces kvalitāti atbild Pārdevējs un uz sava rēķina nomaina nekvalitatīvo preci pret jaunu 2 darba dienu laikā no Pārdevēja pretenzijas saņemšanas dienas. Gadījumā, ja Prece piegādāta neatbilstoši līguma noteikumiem, neatbilstošas kvalitātes, tad Pircējs tiesīgs neveikt samaksu līdz brīdim, kamēr Prece tiek samainīta uz atbilstošu.
3.3. Par katru nokavēto Preces piegādes vai defektu novēršanas (1.2.p., 3.2.p.) dienu Pircējam ir tiesības pieprasīt Pārdevējam maksāt līgumsodu 0,5% (piecas desmitdaļas procenta) apmērā no kavētā maksājuma summas, bet ne vairāk par 10% (desmit procenti) no pamatparāda.

3.4. Ja Pircējs Līguma paredzētajā termiņā un apjomā neveic maksājumu par Preci, Pārdevējam ir tiesības pieprasīt Pircējam līgumsodu 0,5% (piecas desmitdaļas procenta) apmērā no laikā nesamaksātās summas par katru nokavēto maksājuma dienu, bet ne vairāk par 10% (desmit procenti) no pamatparāda.

3.5. Līgumsoda samaksa neatbrīvo Puses no saistību pilnīgas izpildes un pienākuma atlīdzināt zaudējumus.

3.6. Pārdevējam nav tiesību vienpusēji grozīt Iepirkumā piedāvāto Preces cenu. 
3.7. Pircēja pienākums savlaicīgi veikt samaksu par piegādāto Preci.
3.8. Puses ir atbildīgas par zaudējumu nodarīšanu otrai pusei saskaņā ar Latvijas likumdošanā noteikto. 
3.9. Pircējam ir tiesības vienpusēji atkāpties no līguma izpildes, ja līgumu nav iespējams izpildīt tādēļ, ka līguma izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

4. Pirkuma maksa un norēķinu kārtība

4.1. Līguma summa par Preci ir ne vairāk kā EUR ______ <summa vārdiem>  bez PVN, ar PVN 21% EUR___ <summa vārdiem>, kas kopā sastāda EUR ______ <summa vārdiem>, turpmāk tekstā saukta Līguma summa.
4.2. Preces piegāde tiek noformēta ar normatīvajos aktos noteiktajā kārtībā izrakstītu Preču pavadzīmi – rēķinu, kuru paraksta Pušu pilnvaroti pārstāvji Preces nodošanas- pieņemšanas brīdī.
4.3. Preces samaksai tiek noformēts strukturētais elektroniskais rēķinu (e-rēķins) atbilstoši normatīvajiem aktiem.
4.4. Puses ir atbildīgas par e-rēķinu apmaiņas prasību ievērošanu, izņemot ārkārtēju apstākļu iestāšanos (6.1.p.), tehnisku kļūmju un/vai sistēmas pārtraukumu gadījumos. Par šādu gadījumu iestāšanos Puses informē otras puses kontaktpersonu (2.2.p.) 2 (divu) darba dienu laikā.

4.5. Preces cenā ir ietverti visi Pārdevēja izdevumi, kas saistīti ar pienācīgu un pilnīgu Preces piegādi, valsts noteikto nodokļu un nodevu, kā arī transporta izdevumu izmaksas, ja tādas būs.
4.6. Iepirkumā Pārdevēja norādītā Preces cena ir galīga un nav grozāma, izņemot gadījumus, ja ekonomisku un objektīvu iemeslu dēļ līguma darbības laikā preces tirgus cena būtiski pieaugusi. Šajā gadījumā pēc Pārdevēja motivēta iesnieguma Puses var vienoties par citu Preces piegādes cenu. Ja Puses nevienojas, paliek spēkā iepriekšējā cena.

4.7. Samaksa par Preci tiks veikta ar bezskaidras naudas pārskaitījumu uz Pārdevēja e-rēķinā norādīto bankas kontu 14 (četrpadsmit) kalendāro dienu laikā no Līgumam atbilstošas Preces saņemšanas dienas. Par Preces apmaksas dienu tiek uzskatīta diena, kad Pircējs veicis maksājumu bankā. Pircējs neapmaksā tādas Preces izsniegšanu, kas neatbilst paredzētajai kvalitātei.

5. Apakšuzņēmēji

5.1. Pārdevējs nav tiesīgs bez saskaņošanas ar Pircēju veikt piedāvājumā norādīto apakšuzņēmēju nomaiņu un iesaistīt papildu apakšuzņēmēju Līguma izpildē. Pircējs var prasīt un apakšuzņēmēja viedokli par nomaiņas iemesliem.
5.2. Pārdevējs Līguma izpildē iesaistītos apakšuzņēmējus, ir tiesīgs nomainīt tikai ar Pircēja rakstveida piekrišanu, ievērojot Publisko iepirkumu likuma 62. panta nosacījumus.

5.3. Pārdevējs atbild par apakšuzņēmēju veikto Līguma daļu.
6. Nepārvarama vara
6.1. Neviena no Pusēm nenes atbildību par savu saistību pilnīgu vai daļēju nepildīšanu saskaņā ar šo Līgumu, ja tam par iemeslu ir apstākļi, kas radušies neatkarīgi no Pušu gribas, tādi apstākļi kā dabas katastrofas, autokatastrofas, ūdens plūdi, ugunsnelaime, zemestrīce un citas stihiskās nelaimes, karš, streiki, nemieri, valsts iekšējie apvērsumi, eksporta aizliegums Preces ražotājvalstī, embargo, aizliegumi vai neparedzēti apstākļi uz muitas robežas, ievedot Preces, nepārvaramas varas rezultātā iestājusies Preces ražotāja nespēja pildīt Preces piegādi noteiktajā termiņā, nepiemērotu laika apstākļu, transporta kustības un ceļu stāvokļu dēļ, vai dabas stihiju dēļ radusies pēkšņa nespēja veikt Preču piegādes, tādas izmaiņas normatīvajos aktos, kā arī valsts/ pašvaldību iestāžu lēmumi, kas tieši skar šī Līguma izpildi, kā arī citi neparedzēti apstākļi, kas kavē vai traucē šī Līguma saistību izpildi, turpmāk tekstā - Nepārvaramas varas apstākļi.
6.2. Līguma pienākumu izpildes termiņi tiek pagarināti uz Nepārvaramas varas apstākļu darbības laiku. Pusei, kurai Līguma pienākumu izpilde ir kļuvusi neiespējama, ir pienākums rakstveidā paziņot otrai Pusei par Nepārvaramas varas apstākļu iestāšanos, norādot šķērsli un tā ietekmi uz Līguma izpildi, kā arī, ja tas ir reāli iespējams – pievienot kompetentas valsts, pašvaldību vai citas iestādes apliecinošu dokumentu.
6.3. Ja Nepārvaramas varas apstākļi ilgst vairāk nekā 1 (vienu) mēnesi, tad katrai no Pusēm ir tiesības, rakstiski informējot par to otru Pusi, izbeigt šo Līgumu.
7. Līguma darbības termiņš un citi noteikumi
7.1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.
7.2. Līgumu var grozīt vai izbeigt, Pusēm savstarpēji vienojoties un ievērojot Publisko iepirkumu likuma 61.panta prasības. Jebkuri Līguma grozījumi tiek noformēti rakstiski un kļūst par Līguma neatņemamu sastāvdaļu. Visas domstarpības un strīdus, kuri izriet no Līguma, Puses risina savstarpēju pārrunu ceļā. Ja sarunu ceļā vienošanos panākt nav iespējams, tad strīds izšķirams Latvijas tiesā, saskaņā ar Latvijas materiālo un procesuālo normatīvo aktu noteikumiem. 
7.3. Strīdi, kas Pusēm rodas izpildot Līgumu, tiek risināti pārrunu, rakstisku pretenziju ceļā, bet ja vienošanos panākt nevar, tad jebkurš strīds, kas saistīti ar šo Līgumu, tā izbeigšanu, grozīšanu vai spēkā esamību, tiek risināts Latvijas tiesā vispārējā kārtībā, atbilstoši spēkā esošajiem Latvijas normatīvajiem aktiem. Strīdu izskatīšanas gadījumā noteicošie ir iepirkuma noteikumi un Pārdevēja iesniegtais piedāvājums iepirkumam
7.4. Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums elektroniskā formātā.
Pielikumā: 

1. Tehniskā specifikācija/piedāvājums;

2. Finanšu piedāvājums 
8. Pušu rekvizīti un paraksti
	
	Pircējs 
	Pārdevējs

	
	
	

	Reģistrācijas Nr.
	
	

	Adrese
	
	

	Banka
	
	

	Bankas kods
	
	

	Norēķinu konts
	
	


Pušu paraksti*:

	Pircējs


	Pārdevējs

	
	


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
